Calvin Johnson

**Calvin Johnson Jr.**  (født 29. september 1985 i Newnan i Georgia) er en tidligere amerikansk fotball wide receiver som spilte alle sine ni år for Detroit Lions. Han spilte collegefootball ved Georgia Tech og ble draftet av Lions som nummer to i NFLs draft i 2007. Han blir sett på som en av tidenes beste wide receivers til tross for at han pensjonerte seg tidlig, 30 år gammel, i 2016.

Den 14. mars 2012 signerte Johnson en 8-årig kontrakt verdt $132 millioner med Lions, en av de største kontraktene i idrett noensinne.
Johnson hadde en sjelden kombinasjon av størrelse (1,96 m og 108&nbsp;kg), evne til å ta imot ballen, hastighet (40-yard dash på 4,35 sekunder), styrke, hoppehøyde, og kroppskontroll. Han fikk kallenavnet **[[Megatron]]** etter en figur i Transformers; det var lagkameraten Roy Williams som først brukte navnet, som senere ble plukket opp av tilhengere.

Den 22. desember 2012 slo Johnson Jerry Rices sesongrekord på 1&nbsp;848 mottatte yards, og avsluttet 2012-sesongen med 1&nbsp;964 yards, med nesten 123 yards per kamp i snitt. I kampen hvor han slo rekorden, mot Atlanta Falcons, satte Johnson også en ny NFL-rekord for flest kamper på rad med minst 100 mottatte yards (8, senere tangert av Adam Thielen) og flest kamper på rad med minst 10 mottatte pasninger (4). Han tangerte Michael Irvins rekord for flest kamper med minst 100 yards i en sesong med 11.

## Tidlige år
Johnsons foreldre var Calvin og Arica Johnson og han ble født den 29. september 1985 i Newnan, Georgia. Johnson var  på ungdomsskolen, og  i amerikansk 10. klasse. Han gikk på Sandy Creek High School i Tyrone, Georgia hvor han imponerte som student, i fotball og i baseball. I high school var han kampstarter som wide receiver i tre år for fotballaget. Som sophomore hadde han 34 mottatte pasninger for 646 yards og 10 touchdowns. Som junior hadde han 40 mottatte pasninger for 736 yards og åtte touchdowns. Hans trøyenummer, #81, ble pensjonert den 22. oktober 2010.

Johnson ble rangert som en av landets ti beste wide receivers og top 100 totalt av omtrent alle rekrutteringsanalytikere. TheInsiders.com rangerte han som #4 av wide receivers og #15 av alle spillere, og ble utvalgt til Super Southern 100 av *[[Atlanta Journal-Constitution]]*, Rivals 100 av Rivals.com, TheInsiders.com Hot 100, SuperPrep All-America 275 og Prep Star Top 100 Dream Team.

Johnson ble også rangert som den beste spilleren i Georgia, #12 i sørøst og #37 i landet av Rivals.com, #7 av wide receivers i landet av SuperPrep og Class AAAA av *Atlanta Journal-Constitution*. Han ble også valg til AJCs Super 11. Innen han var junior ble han rangert blant topp 10 av wide receivers og topp 100 av spillere generelt av nesten alle journalister.

## College-karriere

Johnson gikk på Georgia Institute of Technology hvor han spilte for hovedtrener Chan Gaileys Georgia Tech Yellow Jackets fra 2004 til 2006. Til tross for at Georgia Tech var interessert i ham både for hans talent for amerikansk fotball og i baseball, nektet Johnsons mor ham å spille begge idrettene da hun mente at det ville være for krevende for ham. I løpet av sin karriere ved Georgia Tech, hvor han brukte trøyenummer 21, presterte Johnson på et høyt nok nivå til å anses som en av skolens beste spillere noensinne. I løpet av sin karriere tok Johnson imot 178 pasninger for 2 927 yards og 28 touchdowns. Han er nummer én i skolens historie i pasningsyards, nummer to i mottatte pasninger, nummer 1 i touchdown-pasninger og nummer 1 i kamper med minst 100 mottatte yards, med 13.

### 2004-sesongen
Som freshman i 2004 ble Johnson utvalgt til førstelaget for All-Atlantic Coast Conference (ACC). Han ledet Jackets med 48 mottatte pasninger for 837 yards og syv scoringer, som var rekorder for en freshman ved skolen. Johnson avsluttet sesongen mot Syracuse i Champos Sports Bowl, hvor han scoret én touchdown.

### 2005-sesongen
I 2005-sesongen, Johnsons år som sophomore, ble han utvalgt til All-Americans førstelag. Han ble også utvalgt til All-ACC for andre år på rad, og var semifinalist for Fred Biletnikoff Award. Han ledet Tech med 54 mottatte pasninger for 888 yards og seks touchdowns.

### 2006-sesongen
På vei inn i 2006-sesongen, som junior, var han en klar kandidat for Biletnikoff Award og Heisman Trophy. Selv om han havnet på 10.-plass i avstemningen for Heisman-troféet vant han Biletnikoff-prisen som den beste wide receiver i college football. Johnson ble utpekt til ACC Player of the Year, var inkludert på All-ACCs førstelag for tredje år på rad, og enstemmig vedtatt til All-Americans førstelag. Han hadde 1&nbsp;202 yards på 76 mottatte pasninger. Hans 15 touchdowns i 2006 var en ny sesongrekord for Georgia Tech. Mot West Virginia Mountaineers i Toyota Gator Bowl tok Johnson imot ni pasninger for 186 yards og to touchdowns, men Georgia tapte kampen.

### Rekorder i college
* Georgia Tech - Mottatte yards i en spillers karriere – 2 927

### Priser og utmerkelser i college

*Freshamn All-American 2004 førstelag
*All-American i 2005 og 2006
*All-Atlantic Coast Conferences førstelag, 2004, 2005 og 2006
*ACC Rookie of the Year, 2004
*ACC Player of the Year, 2006
*4× ACC Rookie of the Week
*Biletnikoff Award, 2006
*Paul Warfield Trophy, 2006
*10.-plass i avstemningen for Heisman-troféet i 2006 – 43 stemmer totalt (76 mottatte pasninger, 1&nbsp;202 yards, 15,8 per pasning, 15 TD)
*Utvalgt til College Football Hall of Fame i sitt første gyldige år

### Akademiske aktiviteter
I løpet av sommeren i 2006 fikk Johnson, som tok en grad i ledelse og hadde bakgrunn i konstruksjon, valget mellom å jobbe på å bygge miljøvennlige luksusleiligheter eller bygge soldrevne latriner i Bolivia. Johnson valgte sistnevnte. Latrinene brukte solenergi til å omgjøre avfall til gjødsel.

### Statistikker

## Profesjonell karriere

Johnson ble projisert til å være første pick av SI.com for NFLs draft i 2007, til tross for at han selv sa at han ønsket å fullføre graden sin ved Georgia Tech. Den 8. januar 2007 registrerte Johnson seg derimot for NFLs draft, og stod dermed over sin senior-sesong ved Georgia Tech. Han ble sett på som en av de beste atletene i draftet, og var av mange forventet å bli den første spilleren til å bli plukket. ESPN mente at han kom til å imponere som nykommer, og sammenlignet ham med Randy Moss. Under en treningsøkt med Mark Pearsall i midten av februar, løp Johnson 40-yard dash på 4,48 sekunder, hadde ett lengdehopp på  og et vertikalt hopp på .

Johnson overrasket mange da han veide seg til  under NFL Combine; han sa selv senere at han i løpet av sesongen veide "about 235 and I got up to 238", og at vekten ikke var et problem. Johnson hadde fortalt pressen at han ikke kom til å løpe 40-yard dash under NFL Combine, men heller skulle vente til treningsøkten ved Georgia Tech den 15. mars. Johnson løp på 4,49 og imponerte speidere med resultatene sine i jump drill, mottakelser og ett stille lengdehopp på  som Gil Brandt beskrev som "best broad jump I can ever remember an NFL prospect having". Johnson er den eneste spilleren med en høyde på  eller mer, uavhengig av posisjon, som har løpt 40-yard dash under 4,40 sekunder siden 2006.

Johnson ble plukket opp av Detroit Lions i første runde som andre spiller totalt i NFLs draft i 2007. Dette er det tidligste en spiller fra Georgia Tech har blitt draftet noensinne. Det var forventet at Lions skulle bytte Johnson bort, mest trolig til Tampa Bay Buccaneers, men de annonserte tidlig at de hadde tenkt å beholde ham. Dagen derpå ble han invitert til å kaste første ballen i Detroit Tigers' kamp.

### Detroit Lions

#### 2007-sesongen

Etter å ha blitt fortalt av ligaen at Johnson måtte stå over minileiren, flyttet Lions sin treningsleir for at han skulle kunne delta. Den 3. august 2007 signerte Johnson en 6-årig avtale med Lions etter å ha ventet i åtte dager, og var klarert for å delta på morgentreningen under leiren. Hans agent var James "Bus" Cook. Kontrakten hadde en verdi på opp mot $64 millioner med $27,2 millioner garantert, som gjorde Johnson til den best betalte spilleren i Lions' historie (siden forbigått av quarterback Matthew Stafford og defensive tackle Ndamukong Suh), og den beste betalte mottakeren (i garanterte penger) i NFL.

Selv om han ikke startet kampen hadde Johnson en imponerende NFL-debut søndag 9. september 2007, hvor han tok imot fire pasninger for 70 yards og sin første touchdown i Detroits 36–21 seier over Oakland Raiders. Han pådro seg en ryggskade etter å ha tatt imot en pasning over to av Philadelphia Eagles' forsvarere den 23. september 2007. Han scoret sin første touchdown på løp mot Tampa Bay Buccaneers den 21. oktober 2007. Lagkamerat og wide receiver Roy Williams gav Johnson kallenavnet "Megatron" på grunn av hans store hender og høyde. Kallenavnet ble også plukket opp av tilhengerne. Williams endre etter hvert kallenavnet til "Bolt", etter sprinteren Usain Bolt, ettersom de to atletene var omtrent like høye og begge var kjappe. Johnson avsluttet 2007-sesongen med 756 yards og fem touchdowns.

I 2008 sa Johnson at han fremdeles kjente ryggskaden som hadde plaget han gjennom nykommersesongen. Johnson tok en ferie på fem uker etter 2007-sesongen og deltok i Lions' offseason-program. "I know it's there but it doesn't hurt," sa han. Johnson avslørte senere at han måtte bruke Vicodin for å spille i de tre siste månedene av sesongen, for å dempe smertene fra ett bone bruise i ryggen. "I was on meds the rest of the season," sa han. "I was taking Vicodin twice a game just to get through the game. I stayed hurt the whole season, probably because I was trying to come back too soon." Johnson hadde i snitt 15,8 yards per mottatte pasning etter 48 pasninger i 2007-sesongen.

#### 2008-sesongen

Johnson og Lions møtte Atlanta Falcons på bortebane den 7. september 2008 i sesongåpningen, i Georgia Dome. Johnson, som var startende wide receiver bak Roy Williams på dybdekartet, ledet laget i både mottatte pasninger og yards, med syv for 107, inkludert en 38-yard pasning, i kampen som avsluttet 34–21 i Cardinals' favør. I uke 2 mot Green Bay Packers hadde han to viktige touchdowns sent i kampen som startet et comeback, men Lions tapte allikevel kampen 48–25. Han avsluttet kampen med seks mottatte pasninger for 129 yards og to touchdowns. De to neste kampene endte i tap, mot San Francisco og Chicago, hvor Johnson hverken klarte å score en touchdown eller få over 50 mottatte yards. Sesongens tredje touchdown kom mot Minnesota Vikings, hvor Johnson tok imot fire pasninger for 85 yards.

Den 14. oktober, før byttevinduet ble lukket i uke 6, ble Roy Williams byttet til Dallas Cowboys mot picks i første, tredje og syvende runde i NFLs draft i 2009, som flyttet Johnson til toppen på Lions' dybdekart, som den siste store trusselen i lagets angrepsrekke. I sin første kamp uten Roy Williams som lagkamerat, mot Houston Texans i uke 7, tok Johnson kun imot to pasninger for 154 yards. Med Williams borte og startende quarterback Jon Kitna ute med skade ut sesongen, trengte Texans' forsvar kun å fokusere på Johnson for å slå Lions' angrep og vant kampen 28–21.

Johnson satte en karriererekord for mottatt pasninger i kampen mot Lions' divisjonsrival Chicago Bears i uke 9, med åtte mottatte pasninger for 94 yards og én touchdown, men Lions tapte allikevel kampen 27–23. I uke 10 ble den pensjonerte All-Pro quarterbacken Daunte Culpepper signert til en 1-årig kontrakt i håp om å styrke forsvaret. Johnson avsluttet sin første kamp med Culpepper med 2 mottagelser for 92 yards i et 38–14 tap mot Jacksonville Jaguars. I uke 14, mot divisjonsrivalen Minnesota Vikings nådde Johnson 1&nbsp;000 pasnings-yards etter å ha tatt imot tre pasninger for 84 yards og én touchdown, til en sesongtotal på 1&nbsp;055 yards og ni touchdowns ved ukeslutt.

Johnson og Detroit Lions avsluttet sesongen 0–16 som det første laget i NFLs historie til å gå uten en eneste seier i en 16 kamper lang sesong, etter et nederlag (31–21) mot Green Bay Packers i uke 17. Til tross for en svak sesong for Lions, hvor de også stilte med fem forskjellige quarterbacks, avsluttet Johnson sesongen som en av ligaens beste wide receivers, som nummer fem i mottatte yards (1&nbsp;331) og nummer syv i yards per kamp (83,2), og ledet ligaen i touchdowns med 12, mens Lions totalt hadde 18. Til mange eksperters overraskelse ble Johnson ikke utvalgt til Pro bowl.

#### 2009-sesongen

Etter 2008 gikk organisasjonen gjennom store endringer. Matt Millen, lagets General Manager og CEO siden 2001, ble sparket 24. september 2008. Hovedtrener Rod Marinelli fikk sparken i løpet av offseason. Marinelli ble erstattet av Jim Schwartz, som da var Tennessee Titans' defensive coordinator. Schwartz endte opp med å gjøre store endringer på lagets forsvars- og angrepsfilosofi med ansettelser av henholdsvis Gunther Cunningham og Scott Linehan. Detroit hadde første pick i NFLs draft i 2009, som de brukte på quarterback Matthew Stafford fra University of Georgia. Stafford ble valgt til starter etter treningsleiren, men hadde flere skadeproblemer i løpet av sesongen. Store deler av spillerstallen fra 2008 ble byttet ut under de nye lederne, og laget i 2009 ble sett på som uferdig, men Johnson klarte allikevel å avslutte sesongen med 67 mottatte pasninger for 984 yards og fem touchdowns, og gikk glipp av to kamper.

#### 2010-sesongen

I sesongåpningen mot Chicago bears tok Johnson imot en pasning med 31 sekunder igjen av kampen for det som så ut til å være en kampvinnende touchdown. Dommer Gene Steratore dømte derimot at pasningen ikke ble fullført, da Johnson ikke hadde hatt full kontroll over ballen. Lions tapte kampen 19–14.

I sesongen hadde Johnson 77 mottatte pasninger for 1&nbsp;120 yards og 12 touchdowns. Han ble utvalgt til sitt første Pro Bowl. Etter 2010-sesongen ble Johnson tildelt Lions/Detroit Sports Broadcasters Association/Pro Football Writers Association (Detroit Chapter) Media-Friendly Good Guy Award. Johnson ble rangert som #27 på NFL Top 100 Players of 2011.

#### 2011-sesongen

I 2011 hadde Johnson sin statistisk nest best sesong i løpet av sin karriere, og satte personlige rekoder med 1&nbsp;681 mottatte yards og 16 touchdowns. I uke 4 mot Dallas Cowboys hjalp Johnson Lions tilbake fra å ligge under med 24 poeng til å vinne kampen 34–30, med to touchdown-pasninger i fjerde kvarter, inkludert en hvor han tok imot ballen til tross for å være dekket opp av tre motspillere. Etter kampen hadde Johnson åtte mottatte touchdowns over kampens fire første kamper, og tangerte Cris Carters rekord for flest kamper på rad med flere mottatte touchdowns. I uke 17 mot Green Bay packers satte Johnson en personlig rekord med 244 mottatte yards i en kamp de tapte 45–41. Johnson og Lions sikret en tur til sluttspillet for første gang siden 1999, og for første gang i Johnsons karriere, etter å ha slått San Diego Chargers 38–10 på julaften.

Detroit tapte i sesongavslutningen borte mot Packers, og var igjen på bortebane i Wild Card-kampen mot favorittene New Orleans Saints i sluttspillet, hvor de tapte 45–28. I kampen tok Johnson imot 12 pasninger for 211 yards og to touchdowns, og slo Detroits sluttspillrekord på 150 mottatte yards, tidligere holdt av Brett Perriman og Leonard Thompson. Johnson ble rangert som #3 på NFL Top 100 Players of 2012.

#### 2012-sesongen

Den 14. mars 2012 signerte Johnson en 8-årig kontraktforlengelse til en verdi av $132 millioner med Detroit Lions, med $60 millioner garantert, som gjorde Johnson til den best betalte mottakeren i ligaen. Johnson slo 42 andre spillere og eliminerte quarterback Cam Newton for å vinne plassen på forsiden av omslaget til *[[Madden NFL 13]]* den 25. april 2012 på *[[SportsNation]]*. Johnson startet sesongen med seks mottatte pasninger for 11 yards mot St. Louis Rams. I uke 3 mot Tennessee Titans tok han imot 10 pasninger for 164 yards og en touchdown. I uke 6 mot Philadelphia Eagles tok han imot seks pasninger for 135 yards. I perioden uke 9 til uke 14 hadde han fem kamper på rad med minst 125 mottatte yards, som tangerte NFL-rekorden holdt av Pat Studstill. Prestasjoner i perioden inkluderer 207 yards og en touchdown mot Minnesota Vikings og 171 yards og en touchdown mot Indianapolis Colts. Mot Atlanta Falcons den 22. desember slo Johnson Jerry Rices sesongrekord på mottatte yards på 1 848. Johnson ble også utpekt til starter for NFC i Pro Bowl i Honolulu, Hawaii. I sesongavslutningen mot Chicago Bears avsluttet Johnson kampen med 72 yards, og var dermed bare 36 fra å nå ett sesongresultat på 2&nbsp;000 mottatte yards. Johnson avsluttet sesongen som ligaleder i mottatte pasninger (122) og mottatte yards (1&nbsp;964). Johnson ble den eneste spilleren i Super Bowl-æraen (siden 1967) til å ha 120 yards per kamp i snitt i en sesong, med 122,8 i 2012. Han ble igjen rangert som #3 på NFL Top 100 Players of 2013.

#### 2013-sesongen

Etter en svak start i 2013-sesongen med bare fire mottakelser for 37 yards i en 34–24 seier Minnesota Vikings hadde han 116 yards og to touchdowns på seks mottagelser i et 25–21 tap Arizona Cardinals. I den neste kampen, mot Washington Redskins, tok han imot syv pasninger for 115 yards og en touchdown i kampen, som endte i seier 27–20. I uke 7 mot Cincinnati Bengals hadde han ni mottagelser for 155 yards og to touchdowns. Den 27. oktober, i en 31–30 seier over Dallas Cowboys, tok Johnson imot 14 av 16 pasninger kastet til ham; han avsluttet kampen med 329 mottatte yards og én touchdown. I tillegg til å slå Lions' lagrekord på 302 mottatte yards i en kamp, satt av Cloyce Box den 3. desember 1950, var det en NFL-rekord for flest mottatte yards i en kamp som ikke gikk til overtid, og nummer to i NFLs historie bak Flipper Anderson, som hadde 336 yards i en kamp Los Angeles Rams vant på overtid i 1989 (Anderson hadde 40 mottatte yards på overtid). I den samme kampen tangerte Johnson Lance Alworth for flest kamper i en karriere med minst 200 mottatte yards med sin femte. I uke 10 mot Chicago Bears hadde Johnson seks mottatte pasninger for 83 yards og to touchdowns. Den andre touchdownen i kampen gav ham også Lions' rekord for mottatte touchdown-pasninger med 63, som tidligere tilhørte Herman Moore. I den neste kampen hadde han 179 yards og to touchdowns på seks mottatte pasninger mot Pittsburgh Steelers. Ved sesongslutt hadde Johnson 84 mottatte pasninger, 1&nbsp;492 mottatte yards og 12 mottatte touchdown-pasninger. Johnson ble utvalgt til Pro Bowl 2014, men måtte trekke seg på grunn av skade. Johnson ble rangert som #2 på NFL Top 100 Players of 2014.

#### 2014-sesongen

Johnson startet 2014-sesongen sterkt, med syv mottatte pasninger for 164 yards og to touchdowns mot New York Giants. I uke 10 mot Miami Dolphins tok han imot syv pasninger for 113 yards og en touchdown. Under den årlige Thanksgiving Day-kampen den 27. november, mot Chicago Bears, ble Johnson den kjappeste spilleren til å nå 10 000 mottatte yards, i det andre kvarteret av sin 115. kamp. I kampen, som endte 34–17 i Lions' favør, hadde Johnson 11 mottatte pasninger for 146 yards og to touchdowns. I den neste kampen, mot Tampa Bay Buccaneers, tok han imot åtte pasninger for 158 yards og en touchdown, i en kamp Lions vant 34–17. Han avsluttet sesongen med fire mottatte pasninger for 39 yards og to touchdowns mot Green Bay Packers. Han ble utpekt til sitt femte Pro Bowl på rad, flest av en Lions-spiller siden Barry Sanders ble utpekt til ti på rad. Ved sesongslutt hadde han 71 mottatte pasninger for 1&nbsp;044 yards og åtte touchdowns. Johnson og Golden Tate ble den første duoen for Lions til å nå 1&nbsp;000 yards hver i samme sesong siden Roy Williams og Mike Furrey i 2006. Johnson ble rangert som #6 på NFL Top 100 Players of 2015.

#### 2015-sesongen

Under en kamp mot Seattle i uke 4 var Johnson nok en gang involvert i ett kontroversielt play. Sent i fjerde kvarter slo Seahawks' safety Kam Chancellor ballen ut av Johnsons hender i et scoringsforsøk. Linebacker K. J. Wright slo så ballen ut av end zone for en touchback. NFL innrømte senere at dommerne burde ha straffet Wright for 'illegal batting', for å ha slått ballen ut med vilje. Seahawks vant kampen 13–10.

I uke 5, under et 42–17 tap mot Arizona Cardinals, tok Johnson imot sin 671. pasning, og slo Herman Moores lagrekord. I uke 6 tok Johnson imot seks pasninger for 166 yards i en seier på overtid mot Chicago. Dette var Lions' første seier i sesongen etter å ha startet med fem strake nederlag. I uke 8 mot Kansas City Chiefs under NFL International Series den 1. november, ble Johnson den kjappeste spilleren til å nå 11&nbsp;000 mottatte yards i NFLs historie, etter 127 kamper. Mot Philadelphia Eagles i uke 12 tok Johnson imot åtte pasninger for 93 yards og tre touchdowns, idet Lions sikret sin tredje strake seier på rad, for et sesongresultat på 4–7. Johnson avsluttet sesongen med 88 mottatte pasninger for 1&nbsp;214 yards (13,8 i snitt) og ni touchdowns, og nådde med det 1&nbsp;000 yards for sjette år på rad, og syvende gang på ni år. Johnson ble utpekt til Pro Bowl for sjette år på rad, men valgte å ikke delta. Hans 1&nbsp;214 yards i 2015-sesongen er det meste i en spillers siste sesong i NFL, mens hans 88 mottatte er nest mest i en spillers siste sesong, bak Sterling Sharpes 94 i 1994.

### Pensjonering
Den 8. mars 2016 annonserte Johnson at han pensjonerte seg fra NFL etter ni sesonger. Hans 11&nbsp;619 mottatte yards er fjerde mest i en spillers ni første sesonger, bak Julio Jones (12&nbsp;125), Torry Holt (11&nbsp;864) og Jerry Rice (11&nbsp;776). Siden Johnson ble draftet av Lions som andre pick i NFL Draft 2007 har ingen spiller fått flere mottatte yards, mottatte touchdown-pasninger og kamper med over 100 yards (46) enn Johnson ut 2015-sesongen. Hans 5&nbsp;137 mottatte yards fra 2011 til 2013 er flest av noen spiller over en 3-årig periode i NFLs historie. Den 6. februar 2021 ble Johnson stemt inn i Pro Football Hall of Fame, det første året han var en gyldig kandidat.

Til tross for at han spilte for Lions gjennom hele sin 9-årige karriere deltok Johnson ikke på lagets arrangementer og fulgte ikke kampene før i 2023. Han sa at dette skyldtes at Lions tvang ham til å betale tilbake $1,6 millioner av hans signeringsbonus etter å ha pensjonert seg tidlig, før kontrakten hans var over. Lions tilbød Johnson $500&nbsp;000 i året over tre år for å delta og holde taler under lagets arrangementer, samt betale $100&nbsp;000 til en veldedighet, men Johnson takket nei og sa at «de må finne ut en måte å løse dette på hvor jeg ikke trenger å jobbe for det. For jeg har allerede lagt ned arbeidet.» Han har også flere ganger sagt at han ikke kommer til å ha et godt forhold med laget før dette er ordnet opp i, og at lagets eiere ser på spillerne som «pawns».

## Statistikker i NFL

### Seriespill

### Sluttspill

### NFL-rekorder
* Flest mottatte yards i én sesong (16 kamper): 1 964 yards (2012)
* Sesonger med 1 600 mottatte yards (2, delt med Marvin Harrison, Torry Holt, Antonio Brown, Julio Jones og Justin Jefferson)
* Flest kamper på rad med minst 100 mottatte yards (8) (delt med Adam Thielen)
* Flest kamper på rad med minst 10 mottatte pasninger (4)
* Flest kamper med minst 100 mottatte yards i én sesong (11, delt med Michael Irvin)
* Flest mottatte yards over fem kamper (861) 
* Flest mottatte yards over seks kamper (962) 

### Lagrekorder med Lions
* Flest mottatte touchdownpasninger i én sesong: 16 (2011)
* Flest mottatte touchdownpasninger i en karriere: 83
* Flest mottatte yards i en karriere: 11 619
* Flest mottatte pasninger i én kamp: 14 (27. oktober 2013 mot Dallas, delt med Herman Moore)
* Flest mottatte yards i én kamp: 329 (27. oktober 2013 mot Dallas Cowboys)
* Flest mottatte pasninger i en karriere: 731
* Flest sesonger med 10+ mottatte touchdownpasninger: 4
* Flest mottatte pasninger på 70+ yards: 8
* Flest kamper med flere touchdowns i én halvdel: 12
* Flest mottatte yards i én kamp uten overtid (329, 27. oktober 2013 mot Dallas Cowboys). Johnsons 329 er nest flest i NFLs historie, bak Flipper Anderson (336).

## ''Dancing with the Stars''
Den 30. august 2016 ble det annonsert at Johnson var en av kjendisene som skulle delta i den 23. sesongen av den amerikanske versjonen av *Skal vi danse*, *[[Dancing with the Stars]]*. Hans partner var den profesjonelle danseren Lindsay Arnold. Han endte opp på tredjeplass, bak James Hinchcliffe og Laurie Hernandez.

1 Resultat fra gjestedommer Pitbull.2 Resultat fra gjestedommer Idina Menzel

## Cannabis
I februar 2019 fikk Johnson og hans kone Brittney tillatelse til å åpne ett apotek for medisinsk cannabis i Michigan. Han har siden åpnet flere butikker i delstaten (sammen med partneren Rob Sims) under navnet Primative. I august 2019 ble Johnson utpekt til styret for Michigan Cannabis Industry Association.

Også i august 2019 annonserte Johnson en avtale med Harvard University for å studere effekten av cannabis på CTE (kronisk traumatisk encefalopati) samt fordeler ved bruk av cannabis som smertestillende.  I forbindelse med en partneravtale, annonserte Johnson og Sims om en seksifret donasjon til the International Phytomedicines and Medical Cannabis Institute på Harvard. I talen for hans innlemmelse i Pro Football Hall of Fame viste Johnson til sitt arbeid med Harvard og potensialet for plantebaserte medisiner til å «provide an alternative to their destructive counterparts, opioids».

## Personlig liv
Johnson ble forlovet med kjæresten Brittney McNorton i mars 2015. De to giftet seg i juni 2016. Paret bor i Atlanta. Han har en sønn fra et tidligere forhold.

Johnson er personlig kristen. Han har en tatovering av Jesus korsfestelse på sin venstre arm, og ett kristent kors på sin høyre arm. Johnson var med på en ukentlig bibelstudiegruppe med andre Lions-spillere.

## Referanser


## Eksterne lenker
* 
* 
* Georgia Tech Yellow Jackets bio 
* Detroit Lions bio